Hypokrites beteken “akteur”. Dit verwys na die tipe akteurs in die Griekse wêreld. Een wat dalk ‘n gedig voorhou en met sy hele wese die rol vervul van dit wat hy voorlees. Die ou akteurs het veral met groot maskers op die verhoog hulle rol vertolk. Die woord hypokrites het laterhand hierdie negatiewe betekenis verkry, van iemand wat ‘n rol, agter die masker vertolk. Hypokrites het mettertyd ‘n baie negatiewe betekenis gekry, soos ons dit vandag ook verstaan. Skynheiligheid is ‘n voorgee-heiligwees. Skynheiligheid is om ‘n masker te dra en weg te steek wie jy eintlik is. Die geveinsde is eintlik niks anders nie as ‘n akteur wat ‘n rol op ‘n verhoog vertolk.